પ્રેમિકાની આંખોમાં ધસી આવેલા આંસુ પોતાના મેલા શર્ટની બાંયથી લૂછી નાખ્યા પ્રેમીએ, ને એક ઉંડો શ્વાસ ભર્યો : ….એમ હું તને મારાથી દૂર નહીં થવા દઉં, જોઉં છું કોણ મને રોકે છે!!.. એટલું બોલતાં પ્રેમીએ એટલી જોરથી બાથ ભરી કે માધવીને લાગ્યું કે નક્કી એકાદી પાંસળી તો તૂટી જ ગઈ છે : આહહહ…., છોડ, યુ ઇડીયટ…. માધવીએ રીતસરનો હડસેલો માર્યો ને તે સાથે જ પ્રેમીની ભૂમિકા ભજવી રહેલો હીરો સંતુલન ગુમાવતો હોય તેમ નીચે પટકાઈ પડ્યો ને સાથે પ્રેમિકા બનેલી માધવી પણ.